Ndue Bytyçi

Ndue Bytyçi (1847-1917) ka qenë një poet, meshtar dhe mësues shqiptar nga rrethina e Shkupit. 

 Biografia 
Ndye Bytyçi lindi në fshatin Bytyç, në rrethinë të Shkupit. U shkollua në Kolegjin Saverian të Jezuitëve në Shkodër. Shërbeu si prift në Pejë, Prizren, Gjakovë dhe në lokalitete të tjera të Malësisë së Mbishkodrës. Njëkohësisht punoi si mësues në Dioqezën e Shkupit dhe të Pejës. Kishte njohuri të gjithanshëm fetare, filozofike dhe filologjike. Ishte njohës i mirë i letërsisë klasike.
 Kontributi 
Vepra e tij me titull "Vjersha fetare" mbeti në dorëshkrim, sikundër edhe teksti i shqipëruar i Psalmeve të Davidit. Shkroi edhe poezi të tjera dhe trajtoi motive të ndryshme. Në vjershat e tij fetare bëjnë pjesë: "Mundimet e Jezu Krishtit", "Vaji i Zojës së Bekueme", "Shpirti em e madhnon Zotin!", "Atyna", "Udha e Krygjës", "U baftë vullnesa yte" etj. Në veprën e atë Jak Jungut "Kulshedra e shpirtit sbulue t rriive", në kapitullin "Shahiri Elierz" u botuan vjershat "Peshkaxhija", "Çobejt", "Mymleqeti", "Barkaxhija", "Lugati" dhe "Kastigimi". Bytyçi është poet romantik. Krijoi poezi patriotike dhe sociale. Më 1887 në Shkodër botoi poezinë "Mymleqeti" (Atdheu). Vargje poetike ia kushtoi atë Leonardo de Martinos. Ishte njëri ndër poetët e parë shqiptarë që kultivoi sonetin. Botoi kryesisht në revistat e jezuitëve "Lajmëtari i Zemrës së Krishtit", "Leka" etj.https://www.radiokosovaelire.com/ndue-bytyci-1847-1917-rilindes-atdhetar-klerik-dhe-perkthyes-njohur/

 Shih edhe 
 Kosova nën Perandorinë Osmane

 Referime 

Kategoria:Lindje 1847
Kategoria:Njerëz nga Shkupi
Kategoria:Katolikë kosovarë
Kategoria:Poetë shqiptarë
Kategoria:Vdekje 1917